**Яр Чаллы шәһәре 58 нче урта гомуми белем бирү мәктәбе**

**Укытучы: Хәертдинова Ләйсирә Рашат кызы.**

**Дәрес эшкәртмәсе. 1 сыйныф өчен.**

**Тема:** [ң] авазы һәм ң (эң) хәрефе.

**Дәрес максатлары:**

* [ң] авазын ишетеп таный белергә өйрәтү; ң хәрефенең график формасын үзләштерү; аваз кушылмалары, сүз, җөмлә уку күнекмәләрен формалаштыру;
* аваз-хәреф сүз моделе нигезендэ сүзнең аваз формасын хәреф формасына үзгәртү; сүз башында [ң] авазы булмавын, ә (эң) хәрефенең дә бер генә булуын аңлату;
* укучыларның сөйләмен, логик фикерләвен, фонематик ишетеп таный белүен, игътибарлылыкларын үстерү;
* укучыларда мөстәкыйльлек, шәфкатьлелек, ярдәмчеллек тәрбияләү.

**Җиһазлау**: хәрефләр кассасы, хәрефләр, кушылма, таблицалар, сигнал карточкалары.

**Дәреслек:**Ф.Ш. Гарифуллина, И.Х.Мияссарова “ Әлифба” 45-46 нчы битләр.

**Дәрес барышы.**

**I.Оештыру моменты**

* Исәнмесез, укучылар!
* Кәефләрегез ничек?
* Бер-берегезгә карап хәерле көннәр телибез.
* Хәзер бездә уку дәресе.

**II.Үткәннәрне кабатлау, белемнәрне актуальләштерү.**

—Укучылар, мин сезгә табышмак әйтәм, ә сез җавабын табыгыз.

1. Вак кына үзләре,
Ялтырыйлар күзләре. *(Йолдызлар.)*

*- Йолдызлар сүзе нинди аваздан башлана? Димәк узган дәрестә без [й]авазы белән таныштык. Ул нинди аваз? Нинди хәреф белән күрсәтелә? Хәрефләр кассасыннан ул хәрефне табыгыз.*

-Йолдызларны тәүлекнең кайсы вакытында күрергә мөмкин? Төннән соң тәүлекнең кайсы вакыты башлана?( таң )

**III.Дәрес темасын һәм максатын ачыклау**

 ---Тагын бер табышмак әйтәм.

***Таңда, чаңда, чыңда бар ул,***

***Чаңгыда бар, тауда юк.***

***Сәер хәреф:ахырда бар,***

***Уртада бар, алда юк.***

***(Җ. Дәрземан)***

-Ул нинди хәреф? Авазын әйтеп карагыз.

- Димәк, без бүген нинди яңа аваз белән танышачакбыз?
(Без бүген [ң] авазы белән танышачакбыз.)

**IV. Яңа теманы аңлату.**

1. Шигырьдәге таң,чаң,чың,чаңгы сүзләренә анализ ясау

-*Бу сүзләрдә* [ң] авазы сүзләрнең кайсы урынында ишетелә?( Сүз ахырында, уртада)

-[ң] авазы сузык авазмы, тартык авазмы? (Тартык аваз.)

 -Ни өчен тартык аваз дип уйлыйсыз? Ул кайда ясала? (Чөнки үпкәдән килгән һава агымы кече телдә киртәгә (тоткарлыкка) очрый. Ул кече тел артында ясала.)

-Ни өчен яңгырау сонор тартык аваз? (Чөнки бу авазны әйткәндә тавыш барлыкка килә.)

Ә Роберт Миңнуллин бу хәреф турында «Үсми торган хәреф» дигән шигырь язган:

* Йөри, ди, ң каңгырап,

Йөри, ди, ул кайгырып.

 Эшләре ң ның яман —

 Үсеп җитми, ди, һаман

 Сүз башында торырга

Һәм баш хәреф булырга!

 2. ң хәрефе белән танышу .Хәрефләр кассасыннан ң хәрефен табу.

 3. «Әлифба» белән эш.

 а) Мең, кыңгырау рәсемнәре һәм алар астындагы схемага карап, предмет исемнәренең сүзләрен телдән әйттерү,

 б) Сүзләр төзү. 2 укучы хәрефләр кассасы белән эшли.

 Ң

 А у и

 Та ту ти

 в) Дәреслектән сүзләр уку. Җөмләләр төзү.

Безнең тавык (ун) чебеш чыгарды.

Йоклаганда ( уң) ягыңа карап ят.

(Мин) чәчәкләрдән такыялар үрәм.

Минем уң кулымда (миң) бар. (Җөмләләрне бергәләп уку).

**Физминут.**

**«Миңлебай» уены.**

Без йөрибез әйләнеп,

Син уртада, Миңлебай.

Син нишләсәң, ни кылансаң,

Без кыланырбыз шулай.

* Бер болай, бер болай, я кыланыгыз шулай.
* Бер болай, бер болай, моны эшләү бик уңай. *(Укучы артыннан хәрәкәтләр кабатлана.)*

**V. Яңа теманы ныгыту.**

1. Иҗек схемалары буенча укыту.

2. Жәүдәт Дәрзаман шигырен уку. Шигырьдә өйрәнелгэн авазның куллану ешлыгын билгеләү.

 3.Табышмак жавабын табу. Табышмакка ясалган рәсем буенча җөмләләр төзе.

VI**. Йомгаклау.**

-Нинди яңа аваз һәм хәреф белән таныштык?

- Бу аваз турында нәрсәләр белдек?

**Кулланылган әдәбият:**

- 1сыйныф “Әлифба”, дәреслек авторлары Ф.Гарифуллина, И.Мияссарова, Р.Шәмсетдинова, Казан, “Мәгариф – вакыт” нәшрияты, 2011 ел

-1сыйныф “Әлифба”, укытучылар өчен методик кулланма, авторлары Ф.Гарифуллина, И.Мияссарова, Казан, “Мәгариф – вакыт” нәшрияты, 2012 ел

- Гөлсинә Ясәвиева “Татар теле дәресләрендә вак жанр әсәрләрен куллану”, Яр Чаллы педколледжы, 2001 ел.